Tolong jelaskan mengenai Mauro Zárate dalam bahasa melayu

Mauro Matías Zárate Riga (; lahir 18 Mac 1987) ialah pemain bola sepak profesional Argentina yang bermain sebagai penyerang untuk kelab Inggeris, West Ham United.

Zárate memulakan kariernya bersama Vélez Sarsfield di negara asalnya, bermain tiga tahun untuk pasukan itu dan memenangi kejuaraan Primera División dalam pertandingan Clausura 2005. Dia kemudiannya menyertai kelab Qatar, Al-Sadd pada tahun 2007, dimana dia bermain selama enam bulan sebelum dipinjamkan ke Birmingham City di England. Walau bagaimanapun, selepas Birmingham tersingkir liga, Zárate dipinjamkan kepada Lazio di Itali dimana dia memenangi Coppa Italia. Perpindahannya ke Lazio dijadikan sebagai tetap dengan yuran sekitar €20 juta. Selepas dipinjamkan kepada Inter Milan dan kembali ke Vélez Sarsfield, dia menyertai West Ham pada tahun 2014, menghabiskan separuh kedua musim pertamanya dipinjamkan kepada Queens Park Rangers.